section_heading: Novi stadion i novi igrači
paragraph_text: Do tada, njihovo domaće igralište je bio Grünwalder Stadion, obično zvan Grünwalder ili Sechz'ger, a prije rata ga je posjedovao TSV 1860. Stadion je bio u lošem stanju, a imao je kapacitet od oko 40.000, većinom stajaćih mjesta. Uistinu, bilo je čudno da München, treći grad u Njemačkoj, nije ugostio nijednu utakmicu reprezentacije od 1940. godine.